Luettelo Riihimäen puistoista
Kaupungin puistot

| Puisto | Kaupunginosa | Perustettu | Saneerattu | Pinta-ala m² | Kartalla | Kuva | Kuvaus |
| --- | --- | --- | --- | --- | --- | --- | --- |
| Aallopinpuisto | Sammalisto |  |  |  | 60.7707°N, 24.783°E |  | Kantatien 54 varrella sijaitseva puistikkoalue, jonka keskellä on lampi. Alueelta on löydetty kvartsi-iskoksia ja paikalla on saattanut olla pienialainen kivikautinen asuinpaikka. |
| Aimo Okkolinin puisto | Hirsimäki |  |  |  | 60.7314°N, 24.7388°E |  | Tehtaankadun varrella, Lasimuseon ja Metsästysmuseon läheisyydessä sijaitseva puistikko. |
| Ainonpuisto | Tienhaara |  |  |  | 60.7554°N, 24.7858°E |  | Tienhaarassa sijaitseva puistikkoalue, jonka läpi kulkee kevyen liikenteen tie. |
| Allinpuisto | Harjukylä |  |  | 6734 | 60.7416°N, 24.7744°E |  | Allinnan läheisyydessä sijaitseva puisto. |
| Asesepänpuisto | Koivistonmäki |  |  | 4059 | 60.7363°N, 24.7563°E |  | Hyrian edustalla sijaitseva pieni puisto, jossa on kukkaistutuksia. Paikalla sijaitsee myös kuvanveistäjä Lauri Leppäsen veistämä patsas Aseseppä vuodelta 1971. |
| Bad Segebergin puisto | Peltosaari |  |  | 56207 | 60.7372°N, 24.7982°E |  | Peltosaaren koilliskulmassa sijaitseva puistoalue. Puiston keskellä on lampi, jonne virtaa vesi läheisestä Vantaanjoesta. Puistossa on penkkejä, kalastuspaikka sekä puinen silta. Lammessa on myös suihkulähde. Paikalle avattiin kesäkuussa 1926 uimala, joka oli suosittu käyntikohde 1940-1950-luvuilla. Vuonna 1956 Urheilupuistoon valmistunut uimala kuitenkin korvasi tämän uimalan, joka oli uimareiden tarpeen riittämätön. Puisto on nimetty Saksassa sijaitsevan Bad Segebergin kaupungin mukaan, joka on ollut yksi Riihimäen ystävyyskaupungeista vuodesta 1954 lähtien. |
| Eero Hillin puisto | Petsamo |  |  | 9866 | 60.7496°N, 24.7811°E |  | Petsamossa, Pohjoisen Rautatienkadun (yhdystie 2878) varrella sijaitseva puistikko, jonka läpi kulkee kevyen liikenteen tie. |
| Gus-Hrustalnyin puisto | Peltosaari |  |  | 9294 | 60.7349°N, 24.7878°E |  | Peltosaaressa sijaitseva puistikkoalue, jonka pohjoispuolella sijaitsee Peltosaaren tori. Puisto on nimetty Venäjällä sijaitsevan Gus-Hrustalnyin, joka on ollut yksi Riihimäen ystävyyskaupungeista vuodesta 1960 lähtien, mukaan. |
| Hernepuisto | Petsamo |  |  |  | 60.7481°N, 24.7704°E |  | Petsamossa, Ilomäen kerrostaloalueen tuntumassa sijaitseva puustoalue. |
| Ilvespuisto | Hirsimäki |  |  |  | 60.7333°N, 24.747°E |  | Hirsimäellä sijaitseva puinen mäkialue. |
| Itsenäisyydenpuisto (ent. Opistopuisto) | Koivistonmäki | 1930-luvulla | 1997 | 7670 | 60.7381°N, 24.7664°E |  | Itsenäisyydenpuisto peruskorjataan vuonna 2022. |
| Jukka Jalosen puisto (ent. Keskuspuisto) | Suokylä | 1935 | 2013, 2018 | 7765 | 60.7383°N, 24.7773°E |  | Riihimäen kaupungin keskustassa sijaitseva puisto. Puisto tunnettiin alun perin Keskuspuistona, mutta se nimettiin syksyllä 2019 uudelleen jääkiekkovalmentaja Jukka Jalosen mukaan. Kaupunki halusi nimeämisellä kunnioittaa Jalosen saavutuksia jääkiekonmaailmassa, joihin kuuluu mm. vuoden 2019 maailmanmestaruus. Puiston pohjoisosassa on lampi, jonka saarelle pääsee kiviaskelmia pitkin. Puistossa on myös suosittu leikkipuisto, piknikpöytä, penkkejä ja avointa nurmialuetta. |
| J. V. Jorman puisto | Petsamo |  |  |  | 60.7487°N, 24.7642°E |  | Petsamossa, Uramon koulun tuntumassa sijaitseva puisto. Puiston keskellä on lampi ja penkki. Puistossa on myös kuvanveistäjä Armas Hutrin veistämä patsas Kurki vuodelta 1969. |
| Kastanjapuisto | Jokikylä |  |  | 7315 | 60.73°N, 24.7806°E |  | Jokikylässä sijaitseva puistoalue. Puiston keskellä on lampi suihkulähteineen. Puisto on myös suosittu piknkikpaikka. |
| Kirjastonpuisto | Suokylä | 1986 | 2020 | 2907 | 60.7399°N, 24.7724°E |  | Riihimäen kaupunginkirjaston edustalla sijaitseva puisto. |
| Kirjauksenpuisto | Kirjaus |  |  |  | 60.7498°N, 24.7505°E |  | Kirjauksessa sijaitseva puinen mäkialue, jonka läpi kulkee polkuja. |
| Kirkkomäki (myös Kukkatalon metsä tai Uramon metsä) | Uramo |  |  |  | 60.7456°N, 24.7592°E |  | Uramontien ja Kontiontien risteyksen kupeessa, lähellä Pirilän kukkataloa sijaitseva metsikkö, jossa kulkee polkuja. |
| Kirkonpuisto | Peltokylä |  |  |  | 60.7363°N, 24.7711°E |  | Riihimäen keskuskirkon tuntumassa sijaitseva puisto. Puistossa on penkkejä sekä kuvanveistäjä Jyrki Sailon veistämä pronssinen patsas Kalapoika. Patsas on myös suihkulähde ja talveksi se varastoidaan sisätiloihin. |
| Kolmiopuisto | Suokylä | 1929 |  | 1661 | 60.7403°N, 24.7759°E |  | Hämeenkadun ja Valtakadun risteyksessä sijaitseva kolmionmuotoinen puisto. Puistossa on penkkejä ja keskellä kukkaistutuksien ympäröimä suihkulähdeallas, joka on toiminnassa kesäkautena. |
| Koppelinpuisto | Räätykänmäki |  |  |  | 60.721°N, 24.7561°E |  | Räätykänmäessä sijaitseva puistikko. |
| Kottaraispuisto | Suokylä |  |  | 2253 | 60.7404°N, 24.7784°E |  | Suokylässä sijaitseva vanhuksille suunnattu puisto. |
| Kumelanpuisto | Kumela |  |  |  | 60.7411°N, 24.7464°E |  | Kumelassa sijaitseva puustoalue, jonka läpi kulkee polku. |
| Lapsenlikkapuisto (ent. Pääskypuisto) | Suokylä |  |  | 810 | 60.7389°N, 24.7761°E |  | Riihimäen keskustassa, Västäräkki-talon tuntumassa sijaitseva pieni puisto, jossa on penkkejä, kukkaistutuksia sekä kuvanveistäjä Jyrki Sailon veistämä patsas Lapsenlikka. |
| Lasitehtaanpuisto | Hirsimäki |  |  |  | 60.7367°N, 24.7422°E |  | Riihimäen vanhan lasitehtaan luoteispuolella sijaitseva puistikkoalue. |
| Latupuisto | Uramo |  |  |  | 60.7417°N, 24.7593°E |  | Uramossa sijaitseva puistikko, jonka läpi kulkee kevyen liikenteen teitä. |
| Lemmenkallionpuisto | Huhtimo |  |  |  | 60.7441°N, 24.7904°E |  | Huhtimossa, Riihimäki-Lahti-radan tuntumassa sijaitseva puinen mäkialue. |
| Lounaspuisto | Suokylä | 2001 | 2020 | 4073 | 60.7405°N, 24.7726°E |  |  |
| Luotilinjanpuisto | Hirsimäki |  |  |  | 60.7317°N, 24.7569°E |  | Hirsimäellä sijaitseva puinen mäkialue, jolla kulkee polkuja. |
| Maikkilanpuisto | Hirsimäki |  |  | 1270 | 60.7355°N, 24.7406°E |  | Riihimäen vanhan lasitehtaan tuntumassa sijaitseva puisto. |
| Mattilantien suojametsä | Mattila |  |  |  | 60.7249°N, 24.7536°E |  | Mattilan teollisuusalueen itäpuolella, Mattilantien varrella sijaitseva suojametsä, jolla kulkee polkuja. |
| Messupuisto (myös nimellä Tehtaankadun näyttelypuisto) | Hirsimäki | 1986 | 2013 | 42938 | 60.7336°N, 24.7361°E |  | Lasimuseon tuntumassa sijaitseva puisto- ja näyttelyalue. Puiston länsiosassa on lampi siltoineen ja retkipöytä. Pohjoisosassa on myös leikkipuisto. |
| Metsästysmuseon puisto | Hirsimäki |  |  |  | 60.7315°N, 24.7375°E |  | Metsästysmuseon edustalla sijaitseva pihamaa, jossa on vaihtuvia näyttelyitä sekä istumapenkkejä. |
| Ojapuisto | Uramo |  |  |  | 60.7455°N, 24.7515°E |  | Uramossa sijaitseva puistikko. |
| Piikinmäenpuisto | Peltokylä |  |  |  | 60.731°N, 24.7732°E |  | Peltokylässä sijaitseva puinen mäkialue. |
| Poikainahonmäki | Kirjaus |  |  |  | 60.7438°N, 24.7358°E |  | Kirjauksessa, Riihimäen aluesairaalan lähistöllä sijaitseva puinen mäkialue. |
| Pyypuisto | Otsola |  |  |  | 60.7436°N, 24.7507°E |  | Otsolassa sijaitseva puistoalue, jonka läpi kulkee kevyen liikenteen tie. |
| Rajapyykinpuisto | Juppala |  |  |  | 60.7578°N, 24.7623°E |  | Juppalassa sijaitseva puinen mäkalue. |
| Rantapuisto | Uhkola |  |  |  | 60.7394°N, 24.8105°E |  | Uhkolassa, Vantaanjoen varrella sijaitseva metsikköalue. |
| Rautatienpuisto | Suokylä, Peltokylä |  |  | 25615 | 60.7363°N, 24.7746°E |  | Riihimäen vanhin puisto. Alue rakennettiin alkujaan rautatieläisten asuinalueeksi. Alueella on monia rautatieläisten entisiä asuintaloja, joista suurin osa on nykyisin yksityisomistuksessa. Kun alueelle tehtiin uutta asemakaavaa 1980-luvulla, päätettiin puiston alue rakennuksineen säilyttää kulttuurihistoriallisesti arvokkaana ympäristönä. Puistossa toimii myös Riihimäen kaupunginmuseo. |
| Ravipuisto | Petsamo, Juppala |  |  |  | 60.7521°N, 24.7681°E |  | Riihimäen raviradan lounaispuoliskolla sijaitseva puistikko, jonka läpi kulkee kävelypolku. |
| Riihikivenpuisto (ent. Luokkipuisto) | Peltokylä |  | 2020 | 1807 | 60.7342°N, 24.7763°E |  | Riihimäen keskustassa sijaitseva puisto. Puistossa on penkkejä sekä Riihikivi, joka on Hiivolan suorakuopasta kaivettu jääkauden hioma kivi. Kiveen on kiinnitetty laatta, jossa kerrotaan, kuinka Riihimäen kaupunki sai nimensä läheisellä mäellä sijainneista riihistä. |
| Skedsmonpuisto | Patastenmäki |  |  |  | 60.7359°N, 24.7973°E |  | Patastenmäellä sijaitseva puustoalue, jonka läpi kulkee kevyen liikenteen polku V. I. Oksasenkadulta Patastemäen tiilikoululle. Puisto on nimetty Norjassa sijaitsevan Skedsmon kunnan mukaan, joka on ollut yksi Riihimäen ystävyyskaupungeista vuodesta 1958 lähtien. |
| Szolnokinpuisto | Peltosaari |  |  |  | 60.7321°N, 24.7856°E |  | Peltosaaressa, rautatiealueen läheisyydessä sijaitseva puistikko. Puisto on nimetty Unkarissa sijaitsevan Szolnokin kaupungin mukaan, joka on ollut yksi Riihimäen ystävyyskaupungeista vuodesta 1969 lähtien. |
| Tattipuisto | Vahteristo |  |  | 1152 | 60.7322°N, 24.7855°E |  | Vahteristossa sijaitseva omakotitalojen ympäröimä liikenneympyräpuisto. |
| Teutonpuisto | Uramo |  |  |  | 60.7433°N, 24.764°E |  | Uramossa, Pohjolanrinteen yläkoulun läheisyydessä sijaitseva puisto, jonka läpi kulkee kevyen liikenteen tie Juppalaan. |
| Uhkolanpuisto | Patastenmäki |  |  |  | 60.7352°N, 24.8053°E |  | Patastenmäellä sijaitseva puustoalue. |
| Uimalanpuisto | Harjukylä |  |  | 31984 | 60.7417°N, 24.7669°E |  | Riihimäen maauimalan ja Pohjolanrinteen yläkoulun läheisyydessä sijaitseva puistikko. |
| Vehmaspuisto | Kumela | 1990 | 2017 | 54202 | 60.7442°N, 24.7454°E |  | Kumelassa sijaitseva laaja puistoalue, jossa on kevyen liikenteen teitä sekä leikkikenttä. |
| Vuorineuvoksenpuisto | Hirsimäki |  |  | 34169 | 60.7337°N, 24.7384°E |  | Hirsimäellä, Tehtaankadun itäpuolella sijaitseva puistoalue. |